കരയിൽ ജീവിക്കുന്ന പ്രാണികളെയും മറ്റ് ചെറിയ ജീവികളെയും അവയുടെ പ്രത്യേകതയുള്ള വായിൽ നിന്ന് വെള്ളത്തുള്ളികൾ തെറിപ്പിച്ചു ജലത്തിലേയ്ക്കു വീഴ്ത്തി ഇരപിടിക്കുന്ന മോണോടൈപ്പിക് കുടുംബം ആയ ടോക്സോട്ടിഡേയിലെ ഒരു മത്സ്യജനുസ്സാണ് ആർച്ചർഫിഷ് (spinner fish or archer fish). ടോക്സോട്ടസ് എന്ന ഒറ്റ ജനുസ്സിൽ പത്ത് ഇനങ്ങൾ ഉൾക്കൊള്ളുന്ന ഒരു ചെറിയ ഈ കുടുംബമാണിത്. മിക്ക ഇനങ്ങളും ശുദ്ധജലസമ്പന്നമായ <MASK>, അരുവികൾ, കുളങ്ങൾ എന്നിവിടങ്ങളിൽ വസിക്കുന്നു, എന്നാൽ ഇതിലെ രണ്ടോ മൂന്നോ ഇനങ്ങൾ യൂറിഹാലൈൻ (ഏറിയും കുറഞ്ഞുമുള്ള ലവണാംശവുമായി പൊരുത്തപ്പെടാൻ കഴിയുന്നവ) ആയതിനാൽ ഇവ ശുദ്ധജലവും ഉപ്പുവെള്ളവുമടങ്ങിയ ആവാസ വ്യവസ്ഥകളുള്ള അഴിമുഖങ്ങളിലും കണ്ടൽക്കാടുകളിലും വസിക്കുന്നു. ഇന്ത്യയിൽ നിന്നും ശ്രീലങ്കയിൽ നിന്നും തെക്കുകിഴക്കൻ ഏഷ്യ വഴി വടക്കൻ ഓസ്‌ട്രേലിയയിലും മെലനേഷ്യയിലും ഇവയെ കണ്ടെത്താനാകും.
ആർച്ചർ ഫിഷ്
അഴിമുഖങ്ങളിലും നദികൾ കുളങ്ങൾ കണ്ടൽക്കാടുകളിലും